за автомобилни брони, състоящи се от части и принадлежности за моторни превозни средства от позиции 8701—8705 (и в двата случая описани в код 8708 29 21 на Хармонизираната митническа тарифа (4)), както и на алуминиеви каросерийни щамповани части (щамповки) за трактори, предназначени за селскостопанска употреба, и стоманени каросерийни щамповани части (щамповки) за трактори, предназначени за селскостопанска употреба (и в двата случая описани в код 8708 29 21 на Хармонизираната митническа тарифа) (5), от Съюза в Съединените щати (обща стойност от 19 милиона евро на вноса от Съюза в Съединените щати през 2019 г.). Това са продуктите, за които защитните мерки на Съединените щати не са били предприети в резултат на абсолютно нарастване на вноса.
 (17)
 На втория етап следва да се прилага и друго допълнително адвалорно мито в размер на 4,4 % за вноса на продукта, посочен в член 1, параграф 2, буква б), считано от 8 февруари 2023 г. или след приемането от Органа за уреждане на спорове на СТО, съответно след нотификацията до същия орган, на решението, че защитните мерки на Съединените щати са в противоречие със съответните разпоредби на Споразумението за СТО, ако тази дата е по-ранна, до момента, когато защитните мерки на Съединените щати спрат да се прилагат.
 (18)
 Общата сума на адвалорните мита през втория етап отразява увеличението на митата на Съединените щати в размер на 10 % и 25 % върху вноса на съответните останали продукти от Съюза в Съединените щати (6) (обща стойност от 21 милиона евро на вноса от Съюза в Съединените щати през 2019 г.). Това са продуктите, за които защитните мерки на Съединените щати може да са били предприети в резултат на абсолютно нарастване на вноса.
 (19)
 Комисията може да измени настоящия регламент, за да вземе предвид всяка промяна или изменение на защитните мерки на Съединените щати, включително чрез изключване на продукти или дружества.
 (20)
 Настоящият регламент се прилага, без да се засяга въпросът за съответствието на защитните мерки на Съединените щати със съответните разпоредби на Споразумението за СТО.
 (21)
 С оглед на приложимите срокове в рамките на СТО е уместно този акт да влезе в сила в деня на публикуването му в Официален вестник на Европейския съюз.
 (22)
 Мерките, предвидени в настоящия регламент, са в съответствие със становището на Комитета по въпросите, свързани с пречките пред търговията, учреден съгласно Регламент (ЕС) 2015/1843 на Европейския парламент и на Съвета (7),
 ПРИЕ НАСТОЯЩИЯ РЕГЛАМЕНТ:
 Член 1
 1. Комисията незабавно и във всеки случай не по-късно от 7 април 2020 г. дава писмено предизвестие на Съвета по търговията със стоки на СТО, че при липсата на неодобрение от негова страна Съюзът преустановява, считано от 8 май 2020 г., прилагането към търговията със Съединените щати на отстъпките за вносните мита по ГАТТ 1994 по отношение на продуктите, изброени в параграф 2.
 2. Поради това Съюзът прилага допълнителни мита върху вноса в Съюза на изброените по-долу продукти с произход от Съединените щати, както следва:
 а)
 През първия етап, от 8 май 2020 г. се прилага адвалорно мито в размер съответно на 20 % и